burgasdotpro/wikipedia huggingface dataset:
Boršiansky les

Boršiansky les je chránený areál v správe štátnej ochrany prírody Latorica.
Nachádza sa v katastrálnom území obce Borša v okrese Trebišov v Košickom kraji. Územie bolo vyhlásené v roku 2009 na rozlohe 7,93 ha. Ochranné pásmo nebolo určené.
Predmetom ochrany je: "Účelom vyhlásenia chráneného areálu je ochrana biotopu európskeho významu: Vŕbovo-topoľové nížinné lužné lesy (91E0) a druhov európskeho významu: roháč obyčajný (Lucanuscervus), korýtko riečne (Unio crassus) a kunka červenobruchá (Bombina bombina)."
Dlhé Tice

Dlhé Tice je prírodná rezervácia v správe štátnej ochrany prírody Latorica.
Nachádza sa v katastrálnom území obcí Rad, Zatín a Svinice v okrese Trebišov v Košickom kraji. Územie bolo vyhlásené v roku 1993 na rozlohe 46,8237 ha. Ochranné pásmo nebolo určené.
Predmetom ochrany je: "Uzemie predstavuje zvysky mimoriadne zachovalych povodnych biocenoz mrtvych ramien Tice, ktoré okrem značnej biologickej hodnoty plnia funkciu krajinarsku, esteticku. Okrem inych chranenych druhov sa tu nachadzaju rozsiahle porasty rezavky aloovitej."
Horešské lúky

Horešské lúky je prírodná rezervácia v správe štátnej ochrany prírody Latorica.
Nachádza sa v katastrálnom území obce Malý Horeš v okrese Trebišov v Košickom kraji. Územie bolo vyhlásené v roku 1988 na rozlohe 6,9419 ha. Ochranné pásmo nebolo určené.
Predmetom ochrany je: "PR je vyhlásená na ochranu zriedkavého spoločenstva slanistých močiarov v terénnej zníženine na Východoslovenskej nížine, na ktorej je to jediné zachovalé spoločenstvo tohto typu."
Kašvár

Kašvár je národná prírodná rezervácia v správe štátnej ochrany prírody Latorica.
Nachádza sa v katastrálnom území obce Ladmovce v okrese Trebišov v Košickom kraji. Územie bolo vyhlásené v roku 1953 a naposledy novelizované v roku 1993 na rozlohe 116,4264 ha. Ochranné pásmo nebolo určené.
Predmetom ochrany je: "Ochrana územia na mezozoickom podklade vo východnej časti Zemplínskych vrchov. Vhodné prostredie pre vápnomilnú, xerotermnú vegetáciu a príslušné spoločenstvá fauny. Miestami výskyt krasových javov. Množstvo vzácnych a chránených taxónov."
Krátke Tice

Krátke Tice je prírodná rezervácia v správe štátnej ochrany prírody Latorica.
Nachádza sa v katastrálnom území obce Zatín, Vojka v okrese Trebišov v Košickom kraji. Územie bolo vyhlásené v roku 1993 na rozlohe 17,4064 ha. Ochranné pásmo nebolo určené.
Predmetom ochrany je: "Ochrana izolovaného mŕtveho ramena s otvorenou vodnou plochou s pôvodnou močiarnou i vodnou vegetáciou s množstvom chránených a kriticky ohrozených rastlinných druhov. Má mimoriadnu biologickú hodnotu a klimatický i estetický význam v poľnohospodárskej krajine Východoslovenskej nížiny."
Latorický luh

Latorický luh je národná prírodná rezervácia v správe štátnej ochrany prírody Latorica.
Nachádza sa v katastrálnom území obce Boťany v okrese Trebišov v Košickom kraji. Územie bolo vyhlásené v roku 1967 na rozlohe 15,0800 ha. Ochranné pásmo nebolo určené.
Predmetom ochrany sú „"lužné lesné porasty vŕbových jelšín a brestových jasenín v inundačnom území rieky Latorica. Poskytuje možnosti využitia pre porovnávanie zmien v dôsledku vodohospodárskych úprav na Východoslovenskej nížine, ako aj pre typologický výskum“."
Poniklecová lúčka

Poniklecová lúčka je prírodná rezervácia v správe štátnej ochrany prírody Latorica.
Nachádza sa v katastrálnom území obce Malý Horeš v okrese Trebišov v Košickom kraji. Územie bolo vyhlásené v roku 1964 na rozlohe . Ochranné pásmo nebolo určené.
Predmetom ochrany je: "Chránené územie predstavuje zvyšky pôvodnej xerotermnej vegetácie s masovým výskytom vzácnej formy ponikleca lúčneho (Pulsatilla pratensis) a iných xerotermných a pieskomilných druhov na východnom Slovensku. CHÚ je využité ako vedecko-študijný objekt."
Veľké jazero

Veľké jazero je prírodná rezervácia v správe štátnej ochrany prírody Latorica.
Nachádza sa v katastrálnom území obce Vojka v okrese Trebišov v Košickom kraji. Územie bolo vyhlásené v roku 1967 na rozlohe 8,0425 ha. Ochranné pásmo nebolo určené.
Predmetom ochrany je: "Územie predstavuje rozsiahlu škálu močiarnych fytocenóz, rozšírených na Potiskej nížine, s jedinou slovenskou lokalitou rašelinného spoločenstva krovitých vrbín a jediným miestom masového výskytu vzácnej aldrovandky pľuzgiernatej (Aldrovanda vesiculosa)."
Veľký kopec (chránený areál)

Veľký kopec je chránený areál v správe štátnej ochrany prírody Latorica.
Nachádza sa v katastrálnom území obce Kráľovský Chlmec v okrese Trebišov v Košickom kraji. Územie bolo vyhlásené v roku 2011 na rozlohe 25,1300 ha. Ochranné pásmo nebolo určené.
Predmetom ochrany je: "Účelom vyhlásenia chráneného areálu je ochrana biotopov európskeho významu: Suchomilné travinno-bylinné a krovinové porasty na vápnitom substráte s významným výskytom druhov čeľade Orchidaceae (6210) a Dubovo-cerové lesy (91M0) a druhov európskeho významu: kosatec bezlistý uhorský (Iris aphyllasubsp. hungarica), poniklec veľkokvetý (Pulsatilla grandis), roháč obyčajný (Lucanus cervus), jašterica krátkohlavá (Lacerta agilis), užovka hladká (Coronella austriaca), orol krikľavý (Aquila pomarina), strakoš červenochrbtý (Lanius collurio), škovránok stromový (Lullula arborea) a penica jarabá (Sylvia nisoria)."
Zatínsky luh

Zatínsky luh je prírodná rezervácia v správe štátnej ochrany prírody Latorica.
Nachádza sa v katastrálnom území obce Oborín, Zatín v okrese Trebišov a okrese Michalovce v Košickom kraji. Územie bolo vyhlásené v roku 1930 a naposledy novelizované v roku 1993 na rozlohe . Ochranné pásmo nebolo určené.
Predmetom ochrany je: "prírodná rezervácia predstavuje lesné spoločenstvá dubových jasenín a vŕbových jelšín v medzihrádzovom priestore rieky Latorica na Východoslovenskej nížine. Sú to len zvyšky pôvodne rozsiahlejších lužných lesov tejto oblasti. Sú tu aj mŕtve ramená s typickou vegetáciou."
Zemplínska jelšina

Zemplínska jelšina je prírodná rezervácia v správe štátnej ochrany prírody Latorica.
Nachádza sa v katastrálnom území obce Zemplínske Jastrabie v okrese Trebišov v Košickom kraji. Územie bolo vyhlásené v roku 1981 na rozlohe 51,4 ha. Ochranné pásmo nebolo určené.
Predmetom ochrany je: "PR je vyhlásená na ochranu izolovaného komplexu prirodzených spoločenstiev lužného a slatinného jelšového lesa na vedeckovýskumné, náučné a kultúrno-výchovné ciele."
Biele jazero (prírodná rezervácia)

Biele jazero je prírodná rezervácia v správe štátnej ochrany prírody Latorica.
Nachádza sa v katastrálnom území obce Malý Horeš v okrese Trebišov v Košickom kraji. Územie bolo vyhlásené v roku 1988 na rozlohe 7,1977 ha. Ochranné pásmo nebolo určené.
Predmetom ochrany je: "PR je vyhlásená na ochranu refúgia viacerých chránených a ohrozených druhov vtákov v medzidunových zníženinách Východoslovenskej nížiny."
Bešiansky polder

Bešiansky polder je chránený areál v správe štátnej ochrany prírody Latorica.
Nachádza sa v katastrálnom území obce Beša v okrese Michalovce v Košickom kraji. Územie bolo vyhlásené v roku 2010 na rozlohe 2,7400 ha. Ochranné pásmo nebolo určené.
Predmetom ochrany je: "Účelom vyhlásenia chráneného areálu je ochrana biotopu európskeho významu: Oligotrofné až mezotrofné stojaté vody s vegetáciou tried Littorelletea uniflorae a/alebo Isoëto-Nanojuncetea (3130) a druhov európskeho významu: marsilea štvorlistá (Marsilea quadrifolia) a kunka žltobruchá (Bombinavariegata)."
Kopčianske slanisko

Kopčianske slanisko je národná prírodná rezervácia v oblasti Vihorlat.
Nachádza sa v katastrálnom území obce Zemplínske Kopčany v okrese Michalovce v Košickom kraji. Územie bolo vyhlásené či novelizované v roku 1982 na rozlohe 9,0477 ha. Ochranné pásmo nebolo určené.
Predmetom ochrany je: "Doposiaľ jediná známa lokalita halofytnej vegetácie v Potiskej nížine. Veľký počet halofytov a rozsiahly rozvoj fytocenózy slanistej stepi panónskej oblasti Artemisieto-Festucetum paseudovinae. Jeden z posledných zvyškov halofytnej vegetácie."
Oborínske jamy

Oborínske jamy je chránený areál v správe štátnej ochrany prírody Latorica.
Nachádza sa v katastrálnom území obce Oborín v okrese Michalovce v Košickom kraji. Územie bolo vyhlásené v roku 2011 na rozlohe 8,4300 ha. Ochranné pásmo nebolo určené.
Predmetom ochrany je: "Účelom vyhlásenia chráneného areálu je ochrana biotopu európskeho významu: Oligotrofné až mezotrofné stojaté vody s vegetáciou tried Littorelletea uniflorae a/alebo Isoëto-Nanojuncetea (3130) a druhov európskeho významu: marsilea štvorlistá (Marsilea quadrifolia) a kunka červenobruchá (Bombina bombina)."
Oľchov

Oľchov je prírodná rezervácia v správe štátnej ochrany prírody Latorica.
Nachádza sa v katastrálnom území obce Ložín v okrese Michalovce v Košickom kraji. Územie bolo vyhlásené v roku 1980 na rozlohe 19,58 ha. Ochranné pásmo nebolo určené.
Predmetom ochrany je: "PR je vyhlásená na ochranu zvyškov prirodzených porastov slatinného jelšového lesa "šúrskeho typu" na dolnom toku Ondavy s výskytom viacerých geograficky významných i vzácnych druhov na vedeckovýskumné a náučné ciele. Dôležitý biotop vtáctva."
Ortov

Ortov je prírodná rezervácia v správe štátnej ochrany prírody Latorica.
Nachádza sa v katastrálnom území obce Čierne Pole, Pavlovce nad Uhom v okrese Michalovce v Košickom kraji. Územie bolo vyhlásené v roku 1993 na rozlohe 14,8482 ha. Ochranné pásmo nebolo určené.
Predmetom ochrany je: "Ochrana menšieho, v súčasnosti už ojedinelého zachovalého prírodného celku v poľnohosp. intenzívne využívanej krajine. Ide o zach. časť ramena Ortov, asi zvyšok starého koryta Uhu. Má pôvodnú močiar. a vod. vegetáciu a zach. breh. porasty so vzác.druhmi."
Slavkovské slanisko

Slavkovské slanisko je prírodná rezervácia v správe štátnej ochrany prírody Latorica.
Nachádza sa v katastrálnom území obce Slavkovce v okrese Michalovce v Košickom kraji. Územie bolo vyhlásené v roku 1982 na rozlohe 11,7694 ha. Ochranné pásmo nebolo určené.
Predmetom ochrany je: "Prírodná rezervácia je vyhlásená na ochranu subhalofytnej vegetácie slanistej stepi panónskej kvetennej oblasti, so zastúpením zriedkavých i charakteristických druhov rastlín na vedeckovýskumné a náučné ciele. Vznik tohto ekosystému je spätý s antropogénnou činnosťou (pasenie)."
Stretavka (chránený areál)

Stretavka je chránený areál v správe štátnej ochrany prírody Latorica.
Nachádza sa v katastrálnom území obce Stretavka v okrese Michalovce v Košickom kraji. Územie bolo vyhlásené v roku 2009 na rozlohe 17,71 ha. Ochranné pásmo nebolo určené.
Predmetom ochrany je: "Účelom vyhlásenia chráneného areálu je ochrana biotopu európskeho významu: Nížinné až horské vodné toky s vegetáciou zväzu Ranunculion fluitantis a Callitricho-Batrachion (3260) a druhov európskeho významu: vydra riečna (Lutra lutra), pĺž zlatistý (Sabanejewia aurata), lopatka dúhová (Rhodeus sericeus amarus), hrúz Kesslerov (Gobio kessleri) a hrúz bieloplutvý (Gobio albipinnatus)."
Vinianska stráň

Vinianska stráň je prírodná rezervácia v správe Štátnej ochrany prírody SR, Správa CHKO Vihorlat.
Nachádza sa v katastrálnom území obce Vinné v okrese Michalovce v Košickom kraji. Územie bolo vyhlásené v roku 1984 a naposledy novelizované v roku 1988 na rozlohe 28,24 ha. Ochranné pásmo nebolo určené.
Predmetom ochrany je: "Prírodná rezervácia je vyhlásená na ochranu xerotermných trávnato-krovinatých a lesných spoločenstiev andezitovej časti Vihorlatu s rastlinstvom reliktného charakteru v komplexe Malého a Veľkého Senderova na vedecko-výskumné, náučné a kultúrno-výchovné ciele."
Penica čiernohlavá

Penica čiernohlavá alebo penica černohlavá, (lat. "Sylvia atricapilla") je stredne veľký druh spevavca z čeľade penicovité (Sylviidae). Hniezdi v palearktíde od severnej Afriky až po západnú Sibír. Penica čiernohlavá je rozšírená na celom území Slovenska do Je sťahovavá a vzácne prezimuje. Podľa Medzinárodnej únie na ochranu prírody a prírodných zdrojov penica čiernohlavá patrí medzi najmenej ohrozené druhy, trend celkovej populácie je stúpajúci následkom všeobecného odlesňovania a zarastania okrajov krovinami. V rokoch 19802013 bol u európskej populácii zaznamenaný mierny nárast.
Opis.
Penica čiernohlavá meria a váži 15 – 21 g . Je sivej farby na spodnej časti tela a hnedosivej farby na vrchnej časti tela. Samec má tmavočiernu vrchnú časť hlavy až po oko. Samica a mláďatá majú vrchnú časť tela viac hnedú a vrch hlavy hrdzavohnedý.
Výskyt a stav na Slovensku.
Penica čiernohlavá je jedným z najrozšírenejších druhov Slovenska, bola zistená v 98,6 % mapovacích kvadrátov.
Odhadovaný počet hniezdiacich párov je 800 000 – 1 000 000, zimujúcich jedincov 0 – 50. Veľkosť populácie i územie na ktorom sa vyskytuje sú "stabilné", maximálna zmena do 20 %. Ekosozologický status v rokoch 1995, 1998 a 2001 žiadny. V roku 2014 "LC" - menej dotknutý. Európsky ochranársky status "SPEC4" – druhy, ktorých globálne populácie sú koncentrované v Európe a majú tam vhodný ochranársky status. Stupeň ohrozenia "S" – vyhovujúci ochranársky status.
Biotop.
Obýva všetky druhy lesov od nížin po hornú hranicu lesa, kde obýva miesta s krovinami. Žije v krovinách popri potokoch a riekach, v parkoch a záhradách. Nájdeme ju tiež vo vetrolamoch a v otvorených biotopoch s krovinami.
Hniezdenie.
Hniezdo ukrývajú v nízkych kríkoch. Upletené je z listov tráv a vnútri srsť. Na 4 – 6 vajíčkach sedia obaja rodičia 11 dní a výchova mláďat trvá tiež 10 – 11 dní. Hniezdia dvakrát, v máji – júni a v júli a auguste.
Potrava.
Živí sa hmyzom, napríkla voškami a rôznymi plodmi, ako sú maliny, baza čierna, baza červená, jarabina vtáčia, kalina a tiež marhule.
Ochrana.
Je zákonom chránená, spoločenská hodnota je 500 €. Druh je zaradený do Bonnského dohovoru (Príloha II) a Bernského dohovoru (Príloha II).
Hlas.
Penica čiernohlavá spieva krásnym flautovitým spevom. V prvej časti spevu napodobňuje rôzne iné druhy. Jej volanie znie ako "tek" a "čerr", pri silnejšom vzrušení ako "tek-tek-tek-tekčerr".
Viniansky hradný vrch

Viniansky hradný vrch je prírodná rezervácia v správe štátnej ochrany prírody Latorica.
Nachádza sa v katastrálnom území obce Vinné v okrese Michalovce v Košickom kraji. Územie bolo vyhlásené v roku 1984 a naposledy novelizované v roku 1988 na rozlohe 51,95 ha. Ochranné pásmo nebolo určené.
Predmetom ochrany je: "PR je vyhlásená na ochranu vzácnych xerotermných a lesostepných spoločenstiev hradného vrchu na južných úbočiach Vihorlatu na vedeckovýskumné, náučné a kultúrno-výchovné ciele."
Jedlinka (prírodná rezervácia)

Jedlinka je prírodná rezervácia v správe štátnej ochrany prírody Vihorlat.
Nachádza sa v geomorfologickom celku Vihorlatské vrchy, západne od Morského oka, v katastrálnom území obce Remetské Hámre v okrese Sobrance v Košickom kraji. 
Leží v severovýchodnej časti chránenej krajinnej oblasti Vihorlat na severovýchodnom úpätí Motrogonu (), pod sedlom Tri table (). Prírodná rezervácia leží v katastrálnom území obce Remetské Hámre v hrebeňovej časti medzi Sninským kameňom a prírodnou rezerváciou Pod Tŕstím. Bola vyhlásená v roku 1988 (vtedy ako štátna prírodná rezervácia, v roku 1999 novelizovaná) na ploche . Ochranné pásmo nebolo určené. Predmetom ochrany je jediný pôvodný výskyt smreka obyčajného a jedle bielej v oblasti Vihorlatských vrchov. Príčinou ich pretrvania do súčasnosti je špecifickosť polohy v mrazovej kotline a neprístupný reliéf, v ostatných častiach pohoria ihličnany ustúpili bučinám. Vyskytujú sa tu viaceré ohrozené druhy fauny aj flóry. Z rastlín je pozoruhodný najmä výskyt vzácneho a ohrozeného pľuzgiernika sudetského a viacerých druhov papraďorastov.
Predmetom ochrany je: "Účelom vyhlásenia prírodnej rezervácie je ochrana ihličnatých drevín - jedle a smreka a pralesovitých spoločenstiev bučín, jaseňových javorín, bukových javorín a jedľových bučín s výskytom viacerých ohrozených druhov rastlín a živočíchov vo Vihorlate."
Pod Tŕstím

Pod Tŕstím je prírodná rezervácia v správe štátnej ochrany prírody Vihorlat.
Nachádza sa v katastrálnom území obce Remetské Hámre v okrese Sobrance v Košickom kraji. Územie bolo vyhlásené v roku 1993 na rozlohe 7,40 ha. Ochranné pásmo nebolo určené.
Predmetom ochrany je: "Prírodná rezervácia zatiaľ predstavuje jedinú známu lokalitu slatinno-rašelinných spoločenstiev v južnej časti pohoria Vihorlat. Územie je významné z vedeckovýskumného a kultúrno-výchovného hľadiska svojou pôvodnosťou, druhovou diverzitou, výskytom horských a východokarpatských druhov."
Maroš (priezvisko)

Maroš je slovenské priezvisko, odvodené od mužského mena Maroš (ktoré môže byť aj domáckou podobou mien Martin alebo Marián). Najčastejšie je (s výrazným odstupom) v Stupave, potom v Liptovskej Osade (okres Ružomberok) a v Bratislave.
Známi nositelia.
Pozri v článku Maroš.
Jindřich Joch

Generálmajor Ing. Jindřich Joch (*19. apríl 1963, Přerov) je slovenský generál vo výslužbe.
Od 1. apríla 2017 do 9. júla 2020 bol veliteľom Pozemných síl Ozbrojených síl SR. Pred menovaním do tejto funkcie pôsobil ako druhý zástupca náčelníka Generálneho štábu, predtým v iných funkciách na Generálnom štábe a tiež velil tankovému práporu. Vo výslužbe pôsobí na Akadémii ozbrojených síl generála Milana Rastislava Štefánika.
Vojenské pôsobenie.
Začiatky.
Profesionálnym vojakom je od 1. januára 1983. Do povolania vstúpil pri štúdiu na Vysokej vojenskej škole pozemného vojska vo Vyškove, ktorú ukončil 19. júla 1986. Po ukončení vysokej školy vykonával veliteľské a štábne funkcie v tankových jednotkách od čaty po brigádu. Od augusta 1986 do marca 1991 pôsobil v Strašiciach, od marca 1991 v tankovom pluku/prápore v Kežmarku.
Štábne funkcie.
Od 1. mája 2001 pôsobil na Generálnom štábe, vo funkciách vedúci starší dôstojník - špecialista, Oddelenie plánovania operácií, Odbor plánovania operácií, Štáb pre plánovanie operácií až náčelník odboru plánovania operácií, Štáb pre plánovanie operácií. V rokoch 2006 až 2007 študoval Kurz národnej bezpečnosti, na Národnej akadémii obrany maršala Andreja Hadíka, v Liptovskom Mikuláši. Po ukončení štúdia bol od 18. septembra 2007 náčelníkom štábu Veliteľstva Pozemných síl OS SR. Od 1. februára 2008 bol prevelený späť na Generálny štáb kde velil Centru riadenia operácií Štábu riadenia operácií. V tejto funkcii bol menovaný do svojej prvej generálskej hodnosti. Brigádnym generálom bol menovaný 25. januára 2010 prezidentom Ivanom Gašparovičom. Od 1. novembra 2011 do 31. decembra 2013 tomuto štábu velil.
Od 1. januára 2014 do 31. marca 2016 bol veliteľom Strategického centra krízového manažmentu GŠ OS SR. Od 1. apríla 2016 bol 2. zástupcom náčelníka Generálneho štábu OS SR. V tejto funkcii bol 8. septembra 2016 prezidentom Andrejom Kiskom povýšený na generálmajora. Funkcia sa od 1. februára 2017 označovala ako zástupca náčelníka GŠ - náčelník štábu.
Veliteľ Pozemných síl.
1. apríla 2017 bol uvedený do funkcie veliteľa Pozemných síl Ozbrojených síl SR, vystriedal genmjr. Ondřeja Novosada. Pri menovaní Joch poznamenal: "„Profesionálny život vojaka je zložitý, má veľa odbočiek. Čo sa týka pozemných síl, prešiel som všetkými funkciami. Začínal som ako veliteľ čaty, vykonával som funkciu náčelníka štábu Veliteľstva Pozemných síl, takže pozemné sily poznám veľmi dobre. Prešiel som rôznymi funkciami na Generálnom štábe OS SR a verím, že teoretické a praktické skúsenosti dokážem využiť v tejto náročnej funkcii.“"
Svoju vojenskú kariéru po takmer 38 rokoch ukončil k 9. júlu 2020. Pri odchode z postu veliteľa Pozemných síl poznamenal: "„1.4.2017 som prevzal funkciu veliteľa pozemných síl. Nevedel som akých ľudí stretnem. Dnes 8.7.2020 môžem povedať, stretol som fantastických ľudí. Som hrdý, že som mohol byť ich veliteľom a ďakujem všetkým za podporu, ktorú mi preukazovali po celú dobu.“" Jeho nástupcom sa stal brigádny generál Martin Michalko.
Akademické pôsobenie.
Najmenej od septembra 2020 pôsobí ako asistent na Katedre logistického zabezpečenenia Akadémie ozbrojených síl generála Milana Rastislava Štefánika.
Základná škola (Bratislava, Pankúchova 4)

Základná škola Pankúchova 4 je základná škola na Pankúchovej ulici v Petržalke, miestnej časti Ovsište v Bratislave. 
Základné informácie:
Základná škola s materskou školou Rusovce

Základná škola s materskou školou Rusovce je základná škola na Vývojovej ulici 228, v mestskej časti Rusovce v Bratislave.
Základné informácie:
V apríli 2017 sa do školy zapísalo 80 detí, v roku 2016 to bolo len 40.
Gymnázium Matky Alexie

Gymnázium Matky Alexie je cirkevné gymnázium na Jesenského ulici, Bratislava - mestská časť Staré Mesto. Ponúka štúdium osemročné (tzv. "Malé gymnázium") a štvorročné (tzv. "Veľké gymnázium").
Budovu gymnázia tvoria dve rozdielne budovy, stará a nová, ktoré sú navzájom prepojené. Školská jedáleň slúži aj deťom zo Základnej školy Matky Alexie. Pod budovou gymnázia sú podzemné garáže, ktoré tvoria 4 podzemné podlažia.
Na gymnáziu je aj školská kaplnka Sedembolestnej Panny Márie, v ktorej sa konajú sv. omše a chvály.
Jeden z absolventov je aj Anton Srholec, kňaz a salezián.
Stredná odborná škola technická (Bratislava, Vranovská 4)

Stredná odborná škola technická Vranovská 4 je stredná škola na Vranovskej ulici v Petržalke v Bratislave.
Medzi študijné programy patrí:
Základná škola (Trenčín, Veľkomoravská 12)

Základná škola Veľkomoravská 12 je základná škola na Veľkomoravskej ulici, v mestskej časti Západ v Trenčíne.
Okrem výuky angličtiny a nemčiny je škola zameraná na informatiku a šport.
Športový areál pri základnej škole má ihriská pre hádzanú, basketbal, volejbal, tenis a po vyučovaní je prístupný pre širokú verejnosť.
Basketbalová extraliga žien 2004/05

Basketbalová extraliga žien v sezóne 2004/05 bol 13. ročník extraligy basketbalistiek, najvyššej basketbalovej súťaže žien na Slovensku, ktorú kontroluje Slovenská basketbalová asociácia (SBA). V sezóne účinkovalo opäť 8 družstiev. Titul obhájilo družstvo Delta I.C.P. Košice, ktoré vo finálovej sérii zvíťazilo nad tímom MBK Ružomberok.
Systém súťaže.
Ten sa oproti minulej sezóne zmenil. Po odohraní základnej časti, ktorá sa hrala dvojkolovo, nasledovala nadstavbová časť v skupinách o 1.4. a o 5.8. miesto. Družstvám sa v nadstavbovej časti započítavali výsledky odohraté v základnej časti. Družstvá na 1. až 6. mieste po nadstavbovej časti postúpili do play-off, družstvá na 1. a 2. mieste priamo do semifinále. Štvrťfinálové a semifinálové duely play-off sa hrali na 2 víťazné zápasy, duel o 3. miesto a finále na 3 víťazné zápasy. Posledné družstvo zostúpilo do 1. ligy.
Domáci počítač

Domáci počítač bol druh osobných počítačov, ktorý sa začal predávať v roku 1977 a rozšíril sa v osemdesiatych rokoch. Pre zákazníkov to bol dostupnejší variant osobných počítačov, zároveň však výkonnejší ako vtedajšie herné konzoly. Takéto počítače typicky stáli oveľa menej ako podnikové a vedecké počítače, mali menej pamäte a nemali toľko možností rozširovania, ale mali lepšie zobrazenie grafiky a zvuku. Typicky sa kupovali pre výučbu, hranie hier a ako textový editor.
Reklamy na domáce počítače bežne uvádzali také možnosti použitia v domácnosti ako katalóg receptov, domáce účtovníctvo a automatizácia domácnosti, ale také sľuby sa nikdy nenaplnili. Domáce počítače často vyžadovali od používateľov naučiť sa základy programovania, čo mnohých odradilo. Napriek tomu sa takto mnohým ľuďom ponúkla prvú skúsenosť s programovaním. Rozdiel medzi podnikovými počítačmi a domácimi počítačmi sa zotrel, pretože väčšinou používali rovnaký operačný systém, architektúru procesora, aplikácie a periférie.
Pinebook

Pinebook je ľahký a lacný notebook od spoločnosti Pine64, ktorý spoločnosť predstavila v novembri 2016 a jeho dodávka sa začala v apríli 2017. Beží na počítači Pine A64 od danej spoločnosti a jeho cena bola určená na 89, resp 99 dolárov za 11,6", resp. 14" model.. Podľa niektorých recenzií na webe vzhľadom, rozmermi a hmotnosťou pripomína MacBook Air.
Na rozdiel od tradičných notebookov obsahuje 64-bitový štvorjadrový procesor typu ARM 1,2 GHz Cortex A53, 2 GB RAM LPDDR3, grafický procesor Mali 400 MP2, namiesto pevného disku je použitá flash pamäť 16 GB eMMC 5.0, rozšíriteľná na 64 GB, pričom kapacitu úložiska je možné rozšíriť microSD kartou do 256 GB.
Podporuje bezdrôtové siete WiFi 802.11bgn a Bluetooth 4.0, má 2 porty USB 2.0, port mini HDMI a jack na slúchadlá, okrem toho dva reproduktory. Displej má rozlíšenie 1366 x 768 a je typu TN LCD. Udávaná hmotnosť je 1,04 kg (11,6"), resp. 1,26 kg (14").
Podporuje operačné systémy Linux a Android.
Alexej Vasilievič Lukiaňuk

Alexej Vasilievič Lukiaňuk (; * 12. december 1980, Moskva, Rusko) je ruský automobilový pretekár, majster športu medzinárodnej triedy v rally, víťaz ruského pohára v rallye v roku 2011 (kategória 2000N), majster Ruska v roku 2014 a tiež majster Estónska v roku 2014. Od roku 2009 je jeho navigátor Alexej Arnautov.
Kariéra.
2015: European Rally Championship.
Alexej Lukjaňuk začal sezónu v Rakúsku na ERC Jänner Rallye. Tu vystúpil pod bieloruskou licenciou (požiadavka sponzorov) s ukrajinským navigátorom Jevgenijom Červonenkom, ktorý pomáha na etapách v európskom šampionáte. Tím nesúci meno We Want Peace (Chceme mier) pretekal s vozidlom Ford Fiesta R5, ktorý si tím prenajal od českého tímu H-Racing, mal na palubnej doske ukrajinskú, ruskú a bieloruskú vlajku, ktoré symbolizovali priateľstvo medzi týmito štátmi. V sezóne 2015 štartoval na 6 etapách. Vynechal preteky v Portugalsku a Nemecku.
V priebehu roka 2015 získal tri prestížne ceny. Prvá bola "FIA ERC Colin McRae Flat Out Trophy", ktorú vyhral na rallye v Rakúsku, keď sa z 22. miesta posunul na 3. miesto. Druhú cenu získal na estónske rallye, kde sa umiestnil v celkovom poradí na 1. mieste s vozidlom Mitsubishi Lancer Evolution X, zatiaľ čo súperi pretekali so silnejšou technikou vyššej triedy. Na rely Cyprus za to, že sa nevzdal a pokračoval v boji napriek veľkému počtu technických problémov, ako rozbitý elektrický zosilňovač, zadný stabilizátor a motor, ktorý strácal v priebehu pretekov silu. V októbri 2015 dokončil pohár na 3. mieste s 2 výhrami a 157 bodmi.
2016: Majstrovstvá Európy v rally.
Sezóna začala štartom na Rally Islas Canarias a absolútne víťazstvo ruskej posádky pod vedením Alexeja Lukjaňuka a Alexeja Arnautova.
Základná škola (Bratislava, Holíčska 50)

Základná škola Holíčska 50 je základná škola na Holíčskej ulici, Bratislava - mestská časť Petržalka, miestna časť Lúky.
Základná škola (Bratislava, Prokofievova 5)

Základná škola Prokofievova 5 je základná škola na Prokofievovej ulici v Bratislave, mestskej časti Petržalka, miestnej časti Dvory.
Záujmové krúžky na škole:
V priestoroch školy sídli aj súkromná základná umelecká škola.
Stredná odborná škola elektrotechnická (Bratislava, Rybničná 59)

Stredná odborná škola elektrotechnická Rybničná 59 je stredná škola na Rybničnej ulici, Bratislava - mestská časť Vajnory.
Študijné odbory:
Súkromná stredná odborná škola automobilová (Bratislava, Jána Jonáša 5)

Súkromná stredná odborná škola automobilová (Duálna akadémia) je stredná škola na ulici Jána Jonáša, Bratislava - mestská časť Devínska Nová Ves.
Prvý ročník bol otvorený v školskom roku 2016/17 pre 100 žiakov.
Duálnu akadémiu založili firmy Volkswagen Slovakia, Matador Group a Siemens. Medzi študijné obory 
patrí:
Zriaďovateľ školy Duálna Akadémia, z.z.p.o..
Súkromná stredná odborná škola automobilová (Duálna akadémia) je zriaďovaná záujmovým združením právnických osôb s názvom Duálna Akadémia.
Jeho členmi sú:
Podniková škola.
Súkromná stredná odborná škola automobilová (Duálna akadémia) splnila prísne podmienky a v decembri 2018 sa stala podnikovou školou v zmysle zákona o OVP.
Malíček

Malíček (zastarano aj "malík"; lat. digitus minimus) je najmenší prst ruky a najmenší prst nohy. Je na opačnej strane ako palec.
Malíček na ruke.
Malíček na ruke ovláda 9 svalov:
Basketbalová extraliga žien 2005/06

Basketbalová extraliga žien v sezóne 2005/06 bol 14. ročník extraligy basketbalistiek, najvyššej basketbalovej súťaže žien na Slovensku, ktorú kontroluje Slovenská basketbalová asociácia (SBA). V sezóne účinkovalo opäť 8 družstiev. Titul tretíkrát v rade získalo družstvo K CERO I.C.P. Košice, ktoré vo finálovej sérii vyhralo nad víťazom základnej častiMBK Ružomberok.
Systém súťaže.
Po odohraní základnej časti, ktorá sa hrala dvojkolovo, nasledovala rovnako dvojkolová nadstavbová časť v skupinách o 1.4. a o 5.8. miesto. Družstvám sa v nadstavbovej časti započítavali výsledky odohraté v základnej časti. Všetky družstvá postúpili do play-off, pričom sa štvrťfinálové a semifinálové duely play-off hrali na 2 víťazné zápasy, duel o 3. miesto a finále na 3 víťazné zápasy. Nakoľko sa v budúcej sezóne extraliga rozširovala, nezostúpilo do 1. ligy žiadne družstvo.
Účastníci.
Poznámka: Družstvá BK AGM Banská Bystrica a ŠK Slovan La Futura Bratislava sa do súťaže neprihlásili, nahradili ich družstvá BK Inpek Bonas UKF Nitra (kúpilo licenciu od Slovana) a BK Viktoria PČSP Košice.
Giro d’Italia 2017

Giro d'Italia 2017 bol jubilejný 100. ročník tejto Grand Tour. Začal sa v meste Alghero. V tomto ročníku sa nachádzali 2 individuálne časovky, 6 rovinatých, 8 kopcovitých a 5 horských etáp. Preteky tak dosahujú až 3609 kilometrov!
Tímy.
Na štart nastúpi 22 tímov, avšak nie každý z nich nastúpi v plnom počte. Tím Astana sa rozhodol nastúpiť do pretekov bez tímovej jednotky, ktorou mal byť Talian Michele Scarponi. Tento významný cyklista žiaľ pár týždňov pred štartom pretekov tragicky zahynul v jeho mestečku, kedy ho pri rannom tréningu zrazila dodávka. Astana si týmto gestom chcela uctiť jeho pamiatku a na štarte 1. etapy štartovali spredu. Na preteky nenastúpila ani dvojica Talianov z domáceho tímu Bardiani-CSF, nakoľko deň pred štartom pretekov odmietli antidopingovú kontrolu a boli z pretekov vylúčení. K prvej etape sa tak prihlásilo 195 cyklistov z očakávaného počtu 198 jazdcov. Z 22 tímov na štarte je 18 UCI World Tour tímov a 4 Prokontinentálne tímy označené *.
Trať.
Celkovo bolo naplánovaných 21 etáp s celkovou dĺžkou 3609 kilometrov. Na pretekárov čakalo 6 rovinatých, 8 kopcovitých, 5 horských etáp a 2 individuálne časovky.
Basketbalová extraliga žien 2006/07

Basketbalová extraliga žien v sezóne 2006/07 bol 15. ročník extraligy basketbalistiek, najvyššej basketbalovej súťaže žien na Slovensku, ktorú kontroluje Slovenská basketbalová asociácia (SBA). Počet družstiev sa oproti minulej sezóne zvýšil z 8 na 10. Titul štvrtýkrát v rade získalo družstvo K CERO VODS Košice, ktoré vo finálovej sérii zvíťazilo nad MBK Ružomberok.
V tejto sezóne dosiahlo majstrovské družstvo z Košíc svoje najvyššie víťazstvo, keď v zápase základnej časti zvíťazilo nad Levicami výsledkom . Rekord slovenskej najvyššej súťaže drží MBK Ružomerok, ktorý v sezóne 1998/99 zvíťazil nad iným levickým klubomŽBK Levicevýsledkom .
Systém súťaže.
Po odohraní základnej časti, ktorá sa hrala dvojkolovo, nasledovala rovnako dvojkolová nadstavbová časť v skupinách o 1.6. a o 7.10. miesto. Družstvám sa v nadstavbovej časti započítavali výsledky odohraté v základnej časti. 8 najlepších družstiev po nadstavbovej časti postúpilo do play-off, pričom sa štvrťfinálové a semifinálové duely play-off hrali na 2 víťazné zápasy, duel o 3. miesto a finále na 3 víťazné zápasy. Posledné družstvo po nadstavbovej časti odohralo baráž s víťazom 1. ligy.
Účastníci.
Poznámka: Družstvo BK Slovan Bratislava odkúpilo licenciu od B družstva MBK Ružomberok, ktoré vyhralo 1. ligu. FC Salmet 92 Levice zasa odkúpilo licenciu od klubu ŠBK Junior Levice.
Baráž.
Levice sa v extralige neudržali, keď v barážovom dvojstretnutí prehrali s Rožňavou.
Základná škola (Bratislava, Budatínska 61)

Základná škola Budatínska 61 je základná škola na Budatínskej ulici, Bratislava - mestská časť Petržalka, miestna časť Lúky III.
Škola je zapojená do vzdelávacích projektov:
Základná škola s materskou školou (Bratislava, Nobelovo námestie 6)

Základná škola s materskou školou Nobelovo námestie 6 je základná škola na Nobelovom námestí v Bratislave, v mestskej časti Petržalka, miestnej časti Dvory..
Dvojtriedna materská škola poskytuje predškolské vzdelanie deťom od 3 do 6 rokov.
Batkova ulica (Bratislava)

Batkova ulica v Bratislave sa nachádza v mestskej časti Dúbravka a nazvaná bola podľa Jána Nepomuka Batku.
Na čísle 2 sa nachádza ZUŠ Eugena Suchoňa a tréningové centrum spoločenských tancov. Do roku 2004 sa tam nachádzala ZŠ Batkova. Do roku 2017 sa tam nachádzala Súkromná ZŠ Harmónia. a súkromné konzervatórium Alkana.
Hattalova ulica (Bratislava)

Hattalova ulica v Bratislave sa nachádza v mestskej časti Nové Mesto a nazvaná bola podľa Martina Hattalu.
Na čísle 12 sa nachádza mnoho firiem a inštitúcií, napríklad Albatros Media Slovakia, Zväz chemického a farmaceutického priemyslu Slovenskej republiky atď.
Eko-beh

Eko-beh alebo eco-running je variant rekreačného behu, kde účastníci zbierajú odpadky obvykle na turistických chodníkoch v prírode a pomáhajú s čistením prírodných rezervácií a atraktívnych miest.
Basketbalová extraliga žien 2007/08

Basketbalová extraliga žien v sezóne 2007/08 bol 16. ročník extraligy basketbalistiek, najvyššej basketbalovej súťaže žien na Slovensku, ktorú kontroluje Slovenská basketbalová asociácia (SBA). V extralige účinkovalo opäť 10 družstiev. Titul piatykrát v rade získalo družstvo K CERO VODS Košice, ktoré vo finálovej sérii zvíťazilo nad MBK Ružomberok.
Systém súťaže.
Po odohraní základnej časti, ktorá sa hrala dvojkolovo, nasledovala rovnako dvojkolová nadstavbová časť v skupinách o 1.6. a o 7.10. miesto. Družstvám sa v nadstavbovej časti započítavali výsledky odohraté v základnej časti. 8 najlepších družstiev po nadstavbovej časti postúpilo do play-off. Štvrťfinálové duely play-off sa hrali na 2 víťazné zápasy, semifinále, duel o 3. miesto a finále na 3 víťazné zápasy. Posledné družstvo po nadstavbovej časti zostúpilo do 1. ligy.
Zoznam častí seriálu Fear the Walking Dead

Toto je zoznam častí amerického seriálu "Fear the Walking Dead". Seriál sa vysielal od 23. augusta 2015 do 19. novembra 2023 na americkej televíznej stanici AMC. Je to spin-off populárneho seriálu "The Walking Dead". Tvorcami seriálu sú Robert Kirkman a Dave Erickson, pričom Kirkman sa podieľal aj na seriáli "Walking Dead" a je tvorcom pôvodnej komiksovej predlohy. Ericksona od štvrtej série nahradili ako showrunneri Andrew Chambliss a Ian B. Goldberg.
Série.
Na Slovensku sa "Fear the Walking Dead" vysiela na lokálnej AMC, zarovno s americkou premiérou, t.j. o 3:00 ráno.
Webizódy.
"Fear the Walking Dead: Flight 462" (2015–16).
Web-séria Flight 462 sleduje vypuknutie apokalypsy v lietadle. Dve postavy, Alex a Jake sa objavili v tretej časti ("Ouroboros") druhej série sériálu.
"Fear the Walking Dead: Passage" (2016–17).
Druhá web-séria sleduje Sierru ako pomože zranenej Gabi a spolu hľadajú útočisko.
Rastlinné mlieko

Rastlinné mlieko je potravina rastlinného pôvodu, ktorá má podobný vzhľad ako mlieko živočíšneho pôvodu, ale nie je mliečnym výrobkom. Je vyrobené napr. z niektorých odrôd orechov, obilia, zmieša sa s vodou a niekedy aj s ostatnými zložkami (pre zlepšenie chuti) a nutričnými hodnotami.
Rastlinné mlieko sa po stáročia konzumovalo v rôznych kultúrach, a to ako pravidelný nápoj (napr. španielska horcháta), ako náhrada mliečneho mlieka. Najobľúbenejšie odrody sú sójové mlieko, mandľové mlieko, ryžové mlieko a kokosové mlieko. Obsah bielkovín sa líši. Neobsahuje laktózu alebo cholesterol a zvyčajne sa predáva s pridaným vápnikom a vitamínmi, najmä B12.
Existuje niekoľko dôvodov na konzumáciu rastlinného mlieka: vegánstvo, environmentálne dôvody, zdravotné dôvody vrátane neznášanlivosti laktózy, alergie na mlieko, ovo-vegetariánstvo; náboženské dôvody, ako napríklad niektoré kresťanské denominácie počas pôstu; a jednoduché preferencie chuti.
Rastlinné mlieka sa používajú na výrobu zmrzliny, rastlinného krému, vegánskeho syra a jogurtu (napríklad sójového jogurtu).
Diopeithes

Diopeithes alebo Diopeithés ("Diopeithes", iný prepis: "Diopeithés") môže byť:
Diopeithes (sochár)

Diopeithes () bol grécky sochár v 5. storočí pred Kr.
Diopeithes pochádzal pravdepodobne z Atén. Zo staroveku sa o ňom a o jeho sochárskych dielach nezachovali písomné správy. Diopeithes sa dostal do povedomia až po náleze jeho menom signovaných štyroch podstavcov (jeho nezachovaných sochárskych diel). Boli objavené na aténskej Akropole, sú z obdobia okolo rokov 500 až 480 pred Kr., tri z nich majú stopy sôch z bronzu, štvrtý z mramoru.
Obchodná akadémia (Bratislava, Račianska 107)

Obchodná akadémia Račianska 107 je stredná škola na Račianskej ulici, Bratislava - mestská časť Nové Mesto.
Škola ponúka 4-ročné denné štúdium zakončené maturitou, mimobratislavským študentom poskytuje ubytovanie.
Základná škola s materskou školou (Bratislava, Riazanská 75)

Základná škola s materskou školou Riazanská 75 je základná škola na Riazanskej ulici, Bratislava - mestská časť Nové Mesto.
Súčasťou školy sú 2 materské školy:
Basketbalová extraliga žien 2008/09

Basketbalová extraliga žien v sezóne 2008/09 bol 17. ročník extraligy basketbalistiek, najvyššej basketbalovej súťaže žien na Slovensku, ktorú kontroluje Slovenská basketbalová asociácia (SBA). V extralige účinkovalo 9 družstiev, čo je o jedno družstvo menej ako v minulej sezóne. Titul šiestykrát v rade získalo družstvo K CERO VODS Košice, ktoré vo finálovej sérii zvíťazilo nad MBK Ružomberok.
Systém súťaže.
Po odohraní základnej časti, ktorá sa hrala dvojkolovo, nasledovala rovnako dvojkolová nadstavbová časť v skupinách o 1.6. a o 7.9. miesto. Družstvám sa v nadstavbovej časti započítavali výsledky odohraté v základnej časti. 8 najlepších družstiev po nadstavbovej časti postúpilo do play-off. Štvrťfinálové duely play-off sa hrali na 2 víťazné zápasy, semifinále, duel o 3. miesto a finále na 3 víťazné zápasy. Kvôli neúplnému počtu účastníkov nezostúpilo priamo do 1. ligy žiadne družstvo. Posledné družstvo po nadstavbovej časti odohralo baráž s 2. tímom 1. ligy.
Účastníci.
Poznámky: 
Baráž.
Rožňava sa v extralige udržala, keď v barážovom dvojstretnutí vyhrala dvakrát nad B družstvom Bratislavy.
Kamilková ulica

Kamilková ulica v Bratislave sa nachádza v mestskej časti Rača a nazvaná bola podľa rastliny kamilka.
Ulica sa nachádza na úpätí Malých Karpát v oblasti vinohradov a snahou developerov je zmeniť územný plán pre bytovú výstavbu.
Šúrska ulica (Bratislava)

Šúrska ulica v Bratislave sa nachádza v mestskej časti Rača a nazvaná bola podľa národnej prírodnej rezervácie Šúr.
Tvorí ju rad rodinných domov začínajúci na Východnej ulici smerujúci na severovýchod.
Gymnázium Ľudovíta Štúra Trenčín

Gymnázium Ľudovíta Štúra je gymnázium na ulici 1. mája v Trenčíne. Škola poskytuje 4, 5-ročnú (bilingválnu) aj 8-ročnú formu štúdia.
Dejiny.
Tradícia mestského gymnázia je staršia ako 300 rokov. V meste pôsobili od stredoveku piaristi, neskôr tu existovalo klasické gymnázium, ktoré však zánikom Rakúsko-Uhorska prakticky zaniklo, odchodom maďarských pedagógov. Gymnázium bolo pôvodne založené po vzniku novej Československej republiky v roku 1918 ako Československé štátne reálne gymnázium Ľudevíta Štúra v Trenčíne. Z pôvodného učiteľského zboru zostal iba jeden pedagóg. Pravidelné vyučovanie sa začalo v roku 1919. V roku 1980 bolo gymnázium premenované na Gymnázium J.A. Gagarina. V roku 1990 sa škola vrátila opäť k názvu Gymnázium Ľ. Štúra.
V roku 2016 bolo gymnázium hodnotené Inštitútom pre ekonomické a sociálne reformy ako najlepšie v Trenčianskom kraji. Každoročne školu navštevuje okolo 800 študentov.
Významní absolventi.
Medzi známych absolventov gymnázia patria:
Cesta I. triedy 35 (Slovensko)

Cesta I. triedy 35 ("I/35") je cesta I. triedy v trase Galanta – Sereď. Cesta vznikla sčasti prekategorizovaním cesty II/507 a v južnej časti vybudovaním nového úseku.
Priebeh.
Komunikácia začína na kruhovej križovatke galantského obchvatu, ktorým vedie cesta I/75. Pokračuje severným smerom západným okrajom obce Gáň a končí v križovatke s rýchlostnou cestou R1.
Basketbalová extraliga žien 2009/10

Basketbalová extraliga žien v sezóne 2009/10 bol 18. ročník extraligy basketbalistiek, najvyššej basketbalovej súťaže žien na Slovensku, ktorú kontroluje Slovenská basketbalová asociácia (SBA). V extralige účinkovalo 10 družstiev, čo je o jedno družstvo viac ako v minulej sezóne. Titul siedmykrát v rade získalo družstvo Dobrí Anjeli Košice, ktoré vo finálovej sérii zvíťazilo nad BK PU Bemaco Prešov. Po siedmych rokoch finálových účastí medzi Košicami a Ružomberkom tak nastala zmena.
Systém súťaže.
Po odohraní základnej časti, ktorá sa hrala dvojkolovo, nasledovala rovnako dvojkolová nadstavbová časť v skupinách o 1.6. a o 7.10. miesto. Družstvám sa v nadstavbovej časti započítavali výsledky odohraté v základnej časti. 8 najlepších družstiev po nadstavbovej časti postúpilo do play-off. Štvrťfinálové duely play-off sa hrali na 2 víťazné zápasy, semifinále, duel o 3. miesto a finále na 3 víťazné zápasy. Posledné družstvo po nadstavbovej časti zostúpilo do 1. ligy. Predposledné malo pôvodne odohrať baráž s 2. tímom 1. ligy.
Účastníci.
Poznámka: BK UMB 08 Banská Bystrica, novovzniknutý klub, odkúpil extraligovú licenciu od B družstva MBK Ružemberok ako víťaza 1. ligy.
Diyllos

Diyllos () môže byť:
Banícka ulica

Banícka ulica v Bratislave sa nachádza v mestskej časti Staré Mesto a nazvaná bola na počesť baníkov.
Na čísle 9 sídli Občianske združenie Kôň ako Koníček zamerané na hippoterapiu, pomoc deťom pomocou jazdy na koni.
Cesta na Červený most

Cesta na Červený most v Bratislave sa nachádza v mestskej časti Staré Mesto a nazvaná bola podľa železničného Červeného mosta.
Na čísle 6 sídli Pamiatkový úrad Slovenskej republiky.
Verejné objekty.
Na Partizánskej lúke:
Dobrovského ulica

Dobrovského ulica v Bratislave sa nachádza v mestskej časti Staré Mesto a nazvaná bola podľa zakladateľa slavistiky Josefa Dobrovského.
Na čísle 5 sídli Divadlo Tandem.
Bratislavský mier (1271)

Prvý bratislavský mier je mier uzavretý 2. júla 1271 medzi českým kráľom Přemyslom Otakarom II. a uhorským kráľom Štefanom V. Uhorský kráľ sa vzdal nároku na Štajersko, Korutánsko a Kraňsko a český kráľ území dobytých v Uhorsku.
Mierová ulica (Košice)

Mierová ulica v Košiciach sa nachádza v mestskej časti Šaca, okres Košice II a nazvaná bola na počesť mieru.
Diyllos z Korintu

Diyllos () bol grécky sochár v 5. storočí pred Kr.
Rodiskom sochára Diylla bol Korint. Zo starovekých autorov nám jedinú správu o jeho sochárskych dielach zaznamenal Pausanias vo svojej sprievodcovskej príručke po Grécku: „"Takisto dórski Korinťania vybudovali pokladnicu. Uložili tam lýdske zlato. Socha Herakla je dar Tébanov za to, že zvíťazili v zápase s Fókmi v takzvanej Svätej vojne. Kovové sochy venovali Fókovia, keď počas druhej bitky obrátili na útek jazdecké jednotky Tesálie. Obyvatelia Fliasie dopravili do Delf kovového Dia a s ním podobu Aiginy. Z arkádskej Mantineie pochádza ako dar kovový Apolón. Stojí neďaleko pokladnice Korinťanov. Herakles a Apolón sa vrhajú po trojnožke, takmer sa o ňu pustia do bitky. Léto s Artemidou utišujú hnev Apolónov, Aténa Heraklov. Takisto táto votívna skupina pochádza od Fókov na pamiatku doby, keď ich proti Tesálčanom viedol Eliďan Tellias. Sochy vytvoril Diyllos spoločne s Amyklaiom, ale Aténu a Artemidu Chionis. Boli to vraj Korinťania."“
Fókovia venovali votívny dar Delfám na počesť svojho víťazstva nad Tesálčanmi približne z roku 500 pred Kr. (podľa historika Herodota pred vojnou s Peržanmi, t. j. pred rokom 480 pred Kr.) Diyllove a Amyklaiove sochy umiestnené v Delfách boli vyrobené z bronzu. Epigrafický text objavený v Delfách potvrdil Pausaniovo svedectvo, že tieto diela zhotovili menovaní umelci.
Ladislao Szabo

Ladislao Szabo môže byť:
Basketbalová extraliga žien 2010/11

Basketbalová extraliga žien v sezóne 2010/11 bol 19. ročník extraligy basketbalistiek, najvyššej basketbalovej súťaže žien na Slovensku, ktorú kontroluje Slovenská basketbalová asociácia (SBA). V extralige účinkovalo 9 družstiev, čo je o jedno družstvo menej ako v minulej sezóne. Titul ôsmykrát v rade získalo družstvo Dobrí Anjeli Košice, ktoré vo finálovej sérii zvíťazilo nad MBK Ružomberok. 
Systém súťaže.
Po odohraní základnej časti, ktorá sa hrala dvojkolovo, nasledovala rovnako dvojkolová nadstavbová časť v skupinách o 1.6. a o 7.9. miesto. Družstvám sa v nadstavbovej časti započítavali výsledky odohraté v základnej časti. 8 najlepších družstiev po nadstavbovej časti postúpilo do play-off. Štvrťfinálové duely play-off, rovnako ako duel o 3. miesto, sa hrali na 2 víťazné zápasy, semifinále a finále na 3 víťazné zápasy. Posledné družstvo zostúpilo do 1. ligy.
Účastníci.
Poznámka: Klub BSS Košice, ktorého družstvo skončilo v minulej sezóne na 6. mieste, zanikol. Žiadne družstvo ho nenahradilo.
Floriánske námestie

Floriánske námestie v Bratislave sa nachádza v Starom Meste a nazvané bolo na počesť sv. Floriána.
Námestie obklopuje zo severozápadu Radlinského ulica, zo západu Americké námestie a z juhu Májkova a Blumentálska ulica, na začiatku ktorej je Kostol Nanebovzatia Panny Márie.
V strede námestia je barokové architektonicko-umelecké dielo Súsošie svätého Floriána, národná kultúrna pamiatka od roku 1963.
Súsošie postavili v roku 1732 a stálo pôvodne oproti Laurinskej bráne, ale v roku 1938 ho premiestnili na terajšie miesto. V roku 2007 sa jeho stav zhoršil natoľko, že ho premiestnili na renováciu, ktorá trvala až do marca 2014.Sochu vytvorila bratislavská kamenosochárska dielňa Krištof Rentfort a doplnky Sartoryho dielňa.
Sv. Florián je patrón hasičov, ktorí v roku 1732 zachránili mesto pred veľkým požiarom.
Jakubovo námestie

Jakubovo námestie v Bratislave sa nachádza v mestskej časti Staré Mesto a nazvané bolo na počesť bratislavského richtára Jakuba.
Obytné domy sa na námestí stavali až koncom 19. storočia, dovtedy tam boli len sady a záhrady. V centre námestia je park, súčasťou ktorého je detské ihrisko s preliezačkami a šmykľavkami, tie vo svojich knihách spomína známy bratislavský rodák Július Satinský.
Námestie obklopuje od východu Lazaretská ulica, od západu Klemensova, z juhu Dostojevského rad a zo severu Gajova ulica.
Dom obsahujúci adresy Jakubovo námestie 1, 2 a 3 je súčasťou aj Klemensovej ulice s číslami 11 a 13.
Iniciatíva Zdravé záhrady a Permakultúra SK organizujú dobrovoľnícky projekt na premenu ošumelého námestia v Bratislave na živú záhradu.
Začiatkom roka 2017 plánuje vedenie Starého Mesta iniciovať diskusiu ako najlepšie revitalizovať park a okolité komunikácie.
Inštitúcie.
Jakubovo námestie 5.
Sídli tu Kongregácia sestier Najsvätejšieho Spasiteľa, slovenská provincia pod ktorú patria aj pobočky v Česku a Maďarsku. Je to rehoľný rád, na Slovensku pôsobí od roku 1896, ďalšie krajiny pôsobenia sú Angola, Argentína, Bolívia, Francúzsko, Holandsko, India, Kamerun, Nemecko, Portugalsko a Rakúsko.
Jakubovo námestie 7.
bytový dom
Komenského námestie

Komenského námestie v Bratislave bolo nazvané na počesť Jána Amosa Komenského a nachádza sa za historickou budovou Slovenského národného divadla na Hviezdoslavovom námestí.
História námestia:
Parkovisko mala od bratislavského magistrátu prenajaté súkromná firma, ale vďaka iniciatíve občanov a poslancov bolo rozhodnuté o obnove parku.
Zmenu iniciovali občania Radoslav Števčík, súčasný starosta Starého Mesta a Katarína Šimončičová, z poslancov viceprimátor Ján Budaj a súčasný primátor Ivo Nesrovnal a tiež hlavná architektka Ingrid Konrad.
Námestie mieru (Prešov)

Námestie mieru v Prešove sa nachádza v centre mesta a nazvané bolo na počesť mieru.
Námestie obklopuje na juhu Kováčska ulica, na západe Hlavná ulica, na severe Duklianska ulica a na východe Vajanského ulica.
Na čísle 2 sídli Prešovský samosprávny kraj.
V súčasnosti je stav dlažby a lavičiek na námestí v zlom stave, plánuje sa renovácia a výstavba obchodného centra Forum.
Kmeťovo námestie

Kmeťovo námestie v Bratislave sa nachádza v Starom Meste a nazvané bolo na počesť slovenského archeológa, botanika, etnografa a geológa Andreja Kmeťa, ktorý tu má pomník.
Námestie obklopuje z juhu Wilsonova ulica, zo západu Radlinského ulica, zo severu Bernolákova ulica a z východu Blumentálska ulica.
Na číslach 4 a 5 je prvý panelový dom v Československu, ktorý postavil Stavoprojekt Bratislava v roku 1956. Je príkladom G typizácie používanej na Slovensku koncom 1950-tych rokov, ktorá využívala vystužené rámy.